Valerijonas Balčiūnas

Valerijonas Balčiūnas (1904 m. lapkričio 27 d. Minskas – 1984 m. gruodžio 18 d. Floridos valstija, JAV) – Lietuvos ekonomistas, sportininkas, JAV lietuvių bendruomenės visuomenės veikėjas. Sporte buvo futbolininkas, Lietuvos futbolo rinktinės vartininkas (1924–1926), futbolo teisėjas, krepšininkas.

 Biografija 

1923–1927 m. Lietuvos futbolo rinktinės vartininkas, 1924 m. Paryžiaus olimpiados dalyvis. Su S. Dariumi ir V. Stašinsku 1923–1927 m. sudarė Lietuvos futbolo vartininkų elitą. 1924–1927 m. penkis kartus žaidė Lietuvos rinktinėje. Vienas iš Kauno Šančių „Kovo“ klubo steigėjų,Lietuvos futbolo pionieriai. // „Sportas“, 2012-07-08 1924–1926 m. šio klubo futbolo komandos vartininkas. Sporto arenose kovojo iki 1932 m., kai baigė VDU teisių fakultetą.

Su S. Garbačiausku 1923 m. įkūrė Lietuvos futbolo lygą; pirmasis jos pirmininkas. 1926 m. įkūrė Lietuvos futbolo teisėjų kolegiją, ilgą laiką jai pirmininkavo. 1939 m. buvo paskirtas III Europos vyrų krepšinio pirmenybių Kaune vyriausiuoju teisėju.

Nuo 1921 m. teisėjavo sporte. Pagrindinių nepriklausomos Lietuvos tarptautinių futbolo rungtynių teisėjas – teisėjavo 5 tarpvalstinėms rungtynėms. I Lietuvos tautinės olimpiados (1938) vyr. teisėjas. 1926 m. įkūrė Lietuvos futbolo teisėjų kolegiją, ilgą laiką jai pirmininkavo, buvo Statybos skyriaus valdininkas. 1935 m. gavo tarptautinę kategoriją, Teisėjavo pasaulio futbolo čempionato atrankos rungtynėms.http://www.lfta.lt/index.php/naujienos/193-enciklopedijose-apie-futbolo-teisejus 1938 m. buvo I tautinės olimpiados varžybų vyriausiasis teisėjas, 1939 m. – III Europos vyrų krepšinio pirmenybių Kaune vyriausiasis teisėjas.

1932 m. baigė Vytauto Didžiojo universitetą. Dirbo žemės ūkio ministerijos Statistikos valdybos žemės ūkio direkcijos viršininku. Aprašė žemės reformą TSRS okupuotoje Lietuvoje 1940–1941 m. Karo metais dėstė VDU statybos fakultete, vėliau pasitraukė į Vokietiją, buvo Getingeno lietuvių tremtinių kultūros vadovas. 1949 m. persikėlė į JAV. 1958–1961 m. dėstė matematiką Hartforde, 1962–1972 m. Midltoune. JAV lietuvių bendruomenės Hartfordo apylinkės organizatorius ir pirmininkas, dirbo radijuje „Tėviškės garsai“. 1975–1978 m. LB Auksinio Kranto apylinkės pirmininkas.

Mirė ir palaidotas JAV, Floridoje.http://www.draugas.org/archive/1984_reg/1984-12-28-DRAUGAS.pdf

 Pasiekimai 
 Futbolas:
 3 k. Lietuvos čempionas (1924, 1925, 1926)
 Lietuvos vicečempionas (1922)
 Lietuvos krepšinio čempionas (1925)

 Bibliografija 
 Lietuvos kaimų žemės tvarkymas istorijos, ūkio ir statistikos šviesoje, 1938 m.
 Futbolo taisyklės, 1939 m.
 Futbolo taisyklės ir Lietuvos futbolo pirmenybių nuostatai, 1939 m.

 Šaltiniai 

 Nuorodos 
 Lse.lt

Kategorija:Lietuvos futbolo veikėjai
Kategorija:Lietuvos futbolininkai
Kategorija:Lietuvos ekonomistai
Kategorija:JAV lietuvių bendruomenės veikėjai
Kategorija:Lietuvos olimpiečiai
Kategorija:Lietuvos krepšinio teisėjai
Kategorija:Lietuvos futbolo teisėjai